《赠无著》
宋代·李彭

萧萧玉涧翁，韵调实瑰朗。怀人修文去，音尘生逸想。

岂唯招重客，我庐亦时枉。徽轸发妙言，幽园复清旷。

飘忽下岩隈，岁月驶两桨。寒蝉久停号，新禽哢佳响。

去者念履綦，方来惊蕙帐。伊予厌嚣尘，绝壑期自放。

从君割半峰，披云同矫掌。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。